
Pamatojoties uz Gulbenes novada pašvaldības domes 2026.gada 24.septembra lēmumu Nr.GND/2026/757 “Par deputāta pilnvaru izbeigšanu pirms termiņa” (protokols Nr.17, 47.p.), tika nolemts izbeigt pirms termiņa Jāņa Barinska Gulbenes novada pašvaldības domes deputāta pilnvaras.
Saskaņā ar Gulbenes novada vēlēšanu komisijas 2026.gada 6.oktobra lēmumu “Par deputāta kandidāta noteikšanu bijušā deputāta vietā” (protokols Nr.4, 1.p.) Gulbenes novada vēlēšanu komisija ir noteikusi Mudīti Motivāni par deputāta kandidātu, kura uzaicināma stāties bijušā deputāta Jāņa Barinska vietā no kandidātu saraksta "Zaļo un Zemnieku savienība".
Atbilstoši Pašvaldības domes deputāta statusa likuma 2.panta pirmajai daļai un Pašvaldības domes vēlēšanu likuma 43.pantam Mudītes Motivānes deputāta pilnvaras sākas ar brīdi, kad viņa stājas bijušā deputāta vietā. 
Saskaņā ar Pašvaldību likuma 14.panta otrajā daļā noteikto katrs deputāts ir vismaz vienas komitejas loceklis. Gulbenes novada pašvaldības domes 2023.gada 21.decembra saistošo noteikumu Nr.24 “Gulbenes novada pašvaldības nolikums” 4.1.apakšpunkts paredz, ka dome izveido Gulbenes novada pašvaldības domes Finanšu komiteju 7 locekļu sastāvā.
Bijušais Gulbenes novada pašvaldības domes deputāts Jānis Barinskis bija ievēlēts Gulbenes novada pašvaldības domes Finanšu komitejas sastāvā atbilstoši Gulbenes novada pašvaldības domes 2025.gada  10.jūlija lēmumam Nr. GND/2025/496 “Par deputātu ievēlēšanu Gulbenes novada pašvaldības domes Finanšu komitejas sastāvā” (protokols Nr.17; 10.p.).
Atbilstoši Pašvaldību likuma 10.panta pirmās daļas 11.punktā noteiktajam dome ir tiesīga izlemt ikvienu pašvaldības kompetences jautājumu un tikai domes kompetencē ir ievēlēt un atbrīvot domes priekšsēdētāju, priekšsēdētāja vietnieku un komiteju locekļus. Savukārt Pašvaldību likuma 14.panta trešā daļa nosaka, ka no katra domes deputātu kandidātu saraksta komitejā ievēlējamo deputātu skaitu nosaka proporcionāli deputātu skaitam, kas domē ievēlēti no katra domes deputātu kandidātu saraksta (proporcionalitātes principu var neievērot gadījumā, kad tas nav iespējams objektīvu iemeslu dēļ, lai ievērotu šā panta otrajā daļā noteikto, kā arī matemātisku iemeslu dēļ, un gadījumā, kad visi no domes deputātu kandidātu saraksta domē ievēlētie deputāti atsakās no dalības komitejā).
	Ņemot vērā augstākminēto un pamatojoties uz Pašvaldības domes deputāta statusa likuma 2.panta pirmo daļu, Pašvaldību likuma 10.panta pirmās daļas 11.punktu, 14.panta otro un trešo daļu, Gulbenes novada pašvaldības domes 2023.gada 21.decembra saistošo noteikumu Nr.24 “Gulbenes novada pašvaldības nolikums” 4.1.apakšpunktu, kā arī ņemot vērā Gulbenes novada pašvaldības domes priekšsēdētāja ieteikumu, atklāti balsojot: ar 11 balsīm "Par" (Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav Gulbenes novada pašvaldības dome NOLEMJ:
IEVĒLĒT Mudīti Motivāni, (Zaļo un Zemnieku savienība), Finanšu komitejas sastāvā.

